सफाई अभियान की तर्ज पर कंवर्जन चार्ज खत्म करने की हाे पहल: गोयल
स्वच्छदिल्ली अभियान की तर्ज पर कनवर्जन चार्ज और पार्किंग शुल्क से संबंधित समस्याओं के निदान के लिए दिल्ली सरकार तीनों नगर निगमों के महापौर के साथ बैठक बुलाए। विधानसभा के अध्यक्ष रामनिवास गोयल ने रविवार को राष्ट्रीय खुदरा व्यापारी महापंचायत कार्यक्रम में मुख्यमंत्री अरविंद केजरीवाल से अपील की।
रामनिवास गोयल ने कहा कि जनता कनवर्जन चार्ज से प्रताड़ित है। ऐसे में तीनों महापौरों को बुलाकर कनवर्जन चार्ज की समस्या को दूर किया जाए। उन्होंने कहा कि 10 साल तक यह शुल्क जमा करने वालों से कनवर्जन चार्ज से मुक्त कर दिया जाए। इसी तरह पार्किंग की समस्या को भी दूर किया जाए। बता दें कि ऑनलाइन ट्रेडिंग के विरोध कनवर्जन चार्ज, पार्किंग शुल्क तथा व्यापारियों की सुरक्षा, सम्मान, स्वाभिमान शोषण-उत्पीड़न से निदान हेतु दिल्ली कांस्टीट्यूशन क्लब में राष्ट्रीय खुदरा व्यापारी महापंचायत का आयोजन किया गया। कार्यक्रम में व्यापारियों ने ऑनलाइन व्यापार पर रोक लगाने की मांग की। साथ ही छोटे व्यापारियों की समस्याओं को दूर करने के लिए व्यापारी आयोग के गठन की मांग की गई।
hin_Deva hin_Deva hin_Deva